Nafarroako Parlamentuko Mahaiak, 2018ko urriaren 1ean egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Mónica Doménech Linde andreak aurkeztutako galdera, Behaketa eta Harrera Zentroetan egun eskainitako lekuei eta deribatutako babes-espedienteei buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2018ko urriaren 1ean
Lehendakaria: Ainhoa Aznárez Igarza
GALDERAREN TESTUA
Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mónica Doménech Linde andreak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:
– Behaketa eta Harrera Zentroetan egun eskainitako lekuak. Zehatz bitez kasuko lekua kudeatzen duen entitatea eta kokapena.
– 2017an Behaketa eta Harrera Zentroetara deribatutako babes-espedienteak. Entitate kudeatzailea. Adingabe espainiarren edo nazionalizatuen kopurua, bakoitzaren egonaldiaren iraupena, kasu bakoitza zein baliabidetara deribatu den.
– 2017an Behaketa eta Harrera Zentroetara deribaturiko atzerritar adingabe bidaidegabeen babeserako espedienteak. Entitate kudeatzailea. Haietako bakoitzak Behaketa eta Harrera Zentroetan emandako denbora eta kasu bakoitza zein baliabidetara deribatu den.
Iruñean, 2018ko irailaren 27an
Foru parlamentaria: Mónica Doménech Linde
